**DôvodovÁ sprÁva**

1. **Všeobecná časť**

Na základe § 161n až 161q zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov dochádza k transformácii školských zariadení výchovného poradenstva prevencie na zariadenia poradenstva a prevencie. V tejto súvislosti je potrebné upraviť aj súvisiace právne predpisy.

Cieľom návrhu je zmena názvu a určenie novej výšky koeficientov, ktorá zohľadní transformáciu zariadení poradenstva a prevencie od 1. januára 2023.

Návrh nariadenia nemá vplyv na rozpočet verejnej správy, na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti, vplyvy na služby verejnej správy pre občana ani vplyvy na manželstvo, rodičovstvo a rodinu.

Návrh je v súlade s Ústavou SR, ústavnými zákonmi, nálezmi Ústavného súdu Slovenskej republiky, inými zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.